

**REPUBLIKA HRVATSKA**

**ŽUPANIJA PRIMORSKO GORANSKA**

**GRAD CRES**

**GRADONAČELNIK**

Klasa: 943-01/19-1/35

Ur.broj: 2213/02-02-20-12

U Cresu, 16. siječnja 2020. godine

**GRAD CRES**

**GRADSKO VIJEĆE**

**- ovdje-**

Na temelju članka 35. i 391. st. 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/17), članku 47. Statuta Grada Cresa (SN PGŽ br. 29/09, 14/13, 05/18 i 25/18), članka 2. i 7. Odluke o gospodarenju nekretninama („Službene novine Primorsko – goranske županije“ br. 38/18), te sukladno Zaključku Klasa: 943-01/19-1/35, Ur.broj: 2213/02-02-19-3 od 03. prosinca 2019. godine, podnosim Gradskom vijeću Grada Cresa na razmatranje i usvajanje

**Prijedlog**

**Zaključka o raspisivanju javnog natječaja za prodaju nekretnine u vlasništvu Grada Cresa**

**I. Pravni temelj za donošenje Zaključka**

*- članak 35. i 391. Zakona o vlasništvu i drugim stvarnim pravima (NN br. 91/96, 68/98, 137/99, 22/00, 73/00, 129/00, 114/01, 146/08, 38/09, 153/09, 90/10, 143/12, 152/14;*

*- članak 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/179);*

*- članak 29. Statuta Grada Cresa (SN PGŽ br. 29/09, 14/13, 05/18 i 25/08);*

*- članak 2. i 7. Odluke o gospodarenju nekretninama („Službene novine Primorsko – goranske županije“ br. 38/18)*

**II. Ocjena stanja i obrazloženje Zaključka**

Proračunom Grada Cresa za 2020. godinu planirano je ostvarenje prihoda od prodaje nekretnina.

Uvidom u zemljišnu knjigu Općinskog suda u Rijeci, Stalne službe u Malom Lošinju utvrđeno je da je Grad Cres vlasnik nekretnine upisane u k.o. Cres oznake č.zem. 82/18, površine 122 m2 (zemljišnoknjižna površina), u cjelini, u naravi neizgrađeno građevinsko zemljište unutar građevinskog područja izdvojenih namjena grada Cresa, ugostiteljsko – turističke namjene T1 – hotel, T1-1E restoran Dalmacija.

Sukladno obvezi Grada Cresa da građevinsko zemljište privodi namjeni definiranoj prostornoplanskom dokumentacijom, utvrđuje se interes Grada Cresa za prodaju predmetne nekretnine.

Prema čl. 391. st. 1. Zakona o vlasništvu i drugim stvarnim pravima, nekretnine u vlasništvu jedinica lokalne samouprave tijela nadležna za njihovo raspolaganje mogu otuđiti ili njome na drugi način raspolagati samo na osnovi javnog natječaja i uz naknadu utvrđenu po tržišnoj cijeni, ako zakonom nije drukčije određeno.

Sukladno članku 6. Odluke o gospodarenju nekretninama, kod svake pojedine prodaje nekretnine tržišna vrijednost utvrđuje se po ovlaštenom sudskom vještaku ili stalnom sudskom procjenitelju.

Procjembenim elaboratom br. 049/19-243-VJ/19 iz ožujka 2019. izrađenim od Energootok d.o.o. iz Malog Lošinja po stalnom sudskom vještaku i procjenitelju Željku Joviću, izvršena je procjena nekretnine č.zem. 82/18 k.o. Cres u iznosu od 146.000,00 kuna.

Sukladno odredbi članka 48. Zakona o lokalnoj i područnoj (regionalnoj) samoupravi, a s obzirom na utvrđenu vrijednost nekretnine, o predmetnom raspolaganju odlučuje predstavničko tijelo.

Prema odredbi članka 7. Odluke o gospodarenju nekretninama, nakon što se utvrdi tržišna vrijednost nekretnine, odluku o raspisivanju javnog natječaja donosi nadležno tijelo ovisno o vrijednosti nekretnine.

Slijedom navedenog, predlaže se Gradskom vijeću Grada Cresa donošenje Zaključka o raspisivanju javnog natječaja za prodaju nekretnine označene kao č.zem. 82/18 k.o. Cres po početnoj kupoprodajnoj cijeni u iznosu od 146.000,00 kuna.

**III. Procjena potrebnih financijskih sredstava za provedbu Zaključka**

Za provođenje predloženog Zaključka nije potrebno osigurati financijska sredstva.

**IV. Tekst prijedloga Zaključka**

**GRAD CRES**

Na temelju članka 35. i 391. st. 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/17), članka 29. Statuta Grada Cresa (SN PGŽ br. 29/09, 14/13, 05/18 i 25/18) i članka 2. i 7. Odluke o gospodarenju nekretninama („Službene novine Primorsko – goranske županije“ br. 38/18), Gradsko vijeće Grada Cresa na sjednici održanoj dana 23. siječnja 2020. godine, donijelo je

**Zaključak**

**o raspisivanju javnog natječaja za prodaju nekretnine u vlasništvu Grada Cresa**

**I.**

Utvrđuje se da postoji interes Grada Cresa za prodaju nekretnine u naselju Cres, upisane u k.o. Cres, oznake č.zem. 82/18, površine 122 m2 (zemljišnoknjižna površina) u cjelini.

Nekretninu iz stavka 1. u naravi čini neizgrađeno građevinsko zemljište unutar građevinskog područja izdvojenih namjena grada Cresa, ugostiteljsko – turističke namjene T1 – hotel, T1-1E restoran Dalmacija.

**II.**

Početna kupoprodajna cijena utvrđuje se u iznosu od 146.000,00 kuna.

**III.**

Kupca se obvezuje da samostalno i o vlastitom trošku kupljenu nekretninu privede namjeni sukladno dokumentima prostornog uređenja, izvrši usklađenje zemljišnoknjižnog i katastarskog stanja nekretnine sa stanjem u naravi, te izvrši eventualno izmještanje instalacija i / ili priključaka koji se mogu nalaziti na nekretnini, sve bez prava da od prodavatelja traži naknadu troškova u vezi s navedenim.

**IV.**

Ovlašćuje se Gradonačelnik Grada Cresa na raspisivanje i provedbu postupka javnog natječaja za prodaju nekretnine.

**V.**

Ovaj Zaključak stupa na snagu danom donošenja, a objavit će se u „Službenim novinama Primorsko – goranske županije“.

Klasa: 943-01/19-1/35

Ur.broj: 2213/02-01-20-13

U Cresu, 23. siječnja 2020. godine

GRAD CRES

GRADSKO VIJEĆE

Predsjednik

Marčelo Damijanjević